b"\n_START_ARTICLE_\nAntiga Rectoria de Sords\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular desenvolupat en planta baixa, pis golfes. Les parets portants s\xc3\xb3n de ma\xc3\xa7oneria estucada a les fa\xc3\xa7anes. La coberta era de teula \xc3\xa0rab a dues vessants, per\xc3\xb2 a causa de l'estat en qu\xc3\xa8 es troba l'edifici quasi no en queda. Les obertures s\xc3\xb3n emmarcades per carreus. La finestra central de la fa\xc3\xa7ana principal i la posterior presenten carreus bisellats i ampit de pedra emmotllurada. La llinda de pedra de la fa\xc3\xa7ana principal de la porta presenta dimensions importants.\n_START_SECTION_\nHist\xc3\xb2ria\n_START_PARAGRAPH_\nL'edifici havia estat la rectoria de l'esgl\xc3\xa9sia de Sant Esteve de l'antic poble de Sords, avui annexionat al municipi de Cornell\xc3\xa0 de Terri. Fa bastants anys que es troba abandonada i presenta un estat ru\xc3\xafn\xc3\xb3s."